text: ইসি সংবিধান লঙ্ঘণ করছে : মোমিন মেহেদী | শব্দপাতা ডট কম
  বাড়ি রাজনীতি ইসি সংবিধান ল...
  শব্দপাতা.কম ডেস্ক : নতুনধারা বাংলাদেশ এনডিবির চেয়ারম্যান মোমিন মেহেদী বলেছেন, নতুনধারার নিবন্ধন না দিয়ে ইসি সংবিধান লঙ্ঘণ করছে। ইতিহাস বলে যে, যখনই কোন চক্র ন্যায়ের কন্ঠরোধে করতে চেয়েছে, তখনই তাদের পতন ত্বরান্বিত হয়েছে। অতএব, বাংলাদেশেও নেমে আসবে ষড়যন্ত্রকারী ও পেশিবাজদের ভয়াবহ পতন।
  নতুনধারা বাংলাদেশ এনডিবির ৬ষ্ঠ জাতীয় কাউন্সিলের প্রস্তুতি সভায় সভাপতির বক্তব্যে তিনি উপরোক্ত কথা বলেন। ১৯ জুলাই ধারার কার্যালয়ে অনুষ্ঠিত সভায় সিনিয়র ভাইস চেয়ারম্যান শান্তা ফারজানা, প্রেসিডিয়াম মেম্বার ফজলুল হক, এ্যাড. ফারুক আহমেদ, ভাইস চেয়ারম্যান শেখ হাবিব খোকন, সিনিয়র যুগ্ম মহাসচিব মাহামুদ হাসান তাহের, যুগ্ম মহাসচিব ইব্রাহিম খলিল প্রধান, সাংগঠনিক সম্পাদক হাসিবুল হক পুনম প্রমুখ বক্তব্য রাখেন।
  এরপর এনডিবির সিনিয়র ভাইস চেয়ারম্যান শান্তা ফারজানা বাংলাদেশ এডুকেশন সোসাইটির নির্বাচিত হওয়ায় ফুলেল শুভেচ্ছা জানান নতুনধারার রাজনীতিকগণ।